b'\n_START_ARTICLE_\n\xc3\x98ster\xc3\xb8ya\n_START_PARAGRAPH_\n\xc3\x98ster\xc3\xb8ya er en halv\xc3\xb8y i Sandefjord kommune. Den avgrenses i vest av Mefjorden og i \xc3\xb8st av T\xc3\xb8nsbergfjorden. Sj\xc3\xb8merket T\xc3\xb8nsberg t\xc3\xb8nne ligger ytterst p\xc3\xa5 halv\xc3\xb8ya._NEWLINE_P\xc3\xa5 sydspissen av halv\xc3\xb8ya ligger et turomr\xc3\xa5de med bade- og fiskeplasser. Her ligger ogs\xc3\xa5 et fredet omr\xc3\xa5de. Dette er en \xc2\xabsvartor-sumpskog\xc2\xbb som er en sjelden og artsrik biotop. Her finnes store mengder ramsl\xc3\xb8k, sverdlilje og orkideen v\xc3\xa5rmarih\xc3\xa5nd.\n_START_SECTION_\nHistorie\n_START_PARAGRAPH_\n\xc3\x98ster\xc3\xb8ya og nabohalv\xc3\xb8ya Vester\xc3\xb8ya var tidligere ekte \xc3\xb8yer, slik at det p\xc3\xa5 800-tallet var mulig \xc3\xa5 seile innaskj\xc3\xa6rs mellom Sandefjord og T\xc3\xb8nsbergfjorden. \xc3\x98yene het da Yxney og Vel\xc3\xb8y. \xc3\x98ster\xc3\xb8ya var befestet under siste verdenskrig.\n_START_SECTION_\nAnnet\n_START_PARAGRAPH_\nSpillefilmen Hodet over vannet, regissert av Nils Gaup, ble spilt inn p\xc3\xa5 sydspissen av \xc3\x98ster\xc3\xb8ya.'